open-index/open-wikipedia-markdown huggingface dataset:
O Viso, Redondela

**Santa María do Viso** é unha parroquia situada ó norte do concello de Redondela. Linda coas parroquias de Cesantes, Ventosela e co Concello de Soutomaior. Está formada por catro núcleos de poboación: Tuimil, A Nogueira, Soutoxuste e Saramagoso. En 2014 tiña 1504 habitantes (735 homes e 769 mulleres).

## Xeografía 
Está atravesada polo río Pexegueiro de onde se nutren de auga unha serie de muíños que no seu tempo foron decisivos para a economía da zona. A aldea de Soutoxuste posúe unhas tranquilas calas na beira do mar. Na Nogueira pódense visitar algúns petróglifos. En Tuimil atópase o parque do Loureiro.

## Patrimonio 
[miniatura|200px|esquerda|[Capela da Virxe das Neves.]]
O Viso está atravesada de sur a norte polo camiño portugués a Santiago de Compostela. Con todo, a parroquia destaca pola atalaia do Monte da Peneda, que preside toda esa zona. No seu cumio está a capela da Virxe das Neves, nos terreos onde en 1477 Alonso II de Fonseca mandou construír o Castelo de Castrizán, conquistado e destruído por Pedro Madruga dous anos despois. Nese lugar, de grandes vistas cara a ría de Vigo e cara ao val do río Verdugo, onde está o Castelo de Soutomaior, tamén hai restos de poboados castrexos.

[miniatura|200px|esquerda|Restos da muralla do [Monte da Peneda.]]

O nome do Viso ten unha clara reminiscencia funcional na súa toponimia. Procede da forma *visu*, dos verbos latinos *video* e *viso* (ver, contemplar), e fai referencia a lugares elevados desde onde se poden contemplar amplas panorámicas. O seu nome procede entón da presenza do antes mencionado miradoiro da Peneda. O Padre Sarmiento, na súa viaxe a Galicia en 1745, apunta: 

## Festas 
As festas máis importantes da parroquia son:
* San Brais (3 de febreiro). O carro da burra acompañado duns gaiteiros e dos organizadores da festa recorre as rúas da parroquia repartindo rosquillas e viño, amais de se celebrar a verbena da noite e os actos relixiosos. 
* Festa da Virxe das Dores da Teixeira (primeiro domingo de setembro, no barrio de Tuimil)
* Romaría da Virxe da Peneda (luns de Pascua e 5 de agosto).
* Festa de Santo Antonio, no barrio de Saramagoso (a fin de semana do 13 de xuño)
* Festa da Patroa Santa María (Virxe da Asunción, 15 de agosto). Realízase un encontro dos Santos titulares de cada un dos cinco barrios da parroquia coa patroa na igrexa. Cada imaxe parte do seu barrio acompañada dun grupo de gaitas.
* Festa de Santa Lucía en Alxán (13 de decembro)
* Festa dos fachos.

## Galería de imaxes 

Ficheiro:O Viso, Redondela. Casa Catalina.jpg|Casa Catalina.
Ficheiro:Pedra das Rodiñas, A Nogueira, O Viso, Redondela.jpg|Pedra das Rodiñas na Nogueira.

## Lugares e parroquias 
### Lugares do Viso 
### Parroquias de Redondela 
## Notas 
## Véxase tamén 
### Outros artigos 
* Lugares de Redondela
Oxford

**Oxford** é unha vella cidade universitaria inglesa no condado de Oxfordshire, en Inglaterra. Segundo o censo de 2001 a súa poboación é de 134.248 habitantes.

## Localización 
Oxford está situada a unhas 50 millas (80 quilómetros) ao noroeste de Londres; as cidades están unidas pola autoestrada M40, que tamén enlaza ao norte con Birmingham. A Canle de Oxford conecta co río Támese en Oxford. A cidade conta cun aeroporto, situado en Kidlington, que ofrece servizos aéreos de negocios e xerais.

## Historia 
A cidade foi ocupada por vez primeira na época dos saxóns e menciónase por vez primeira nun escrito das crónicas anglosaxoas do ano 912. A Universidade de Oxford é a máis antiga de Inglaterra e menciónase por vez primeira no século XII.

## Véxase tamén 
### Ligazóns externas 
* Páxina da cidade 
* Outra páxina sobre a cidade 
* Páxina da *Universidade de Oxford*
Mi Tierra (Ourense)

***Mi Tierra*** foi unha revista gráfica de carácter rexionalista que se editou en Ourense en 1911.

## Historia e características 
Subtitulada *Revista gallega*, apareceu en xullo de 1911. Foi fundada por Xerardo Álvarez Limeses, que exercía de xerente, e dirixida por Eugenio López Aydillo. Logo de fracasar o proxecto de *Galicia Ilustrada* (da que só apareceu o número 0), que tamén pretendía recoller a tradición de *La Ilustración Gallega y Asturiana*, Xerardo Álvarez Limeses fundou *Mi Tierra*, pero tampouco tivo éxito pois desapareceu aos poucos números, non conseguiu pasar dun mes de vida. A súa transcendencia estivo no feito de poñer en contacto a Castelao co grupo de intelectuais ourensáns que anos máis tarde daría orixe ao grupo Nós.

Entre os seus colaboradores estaban Luis Antón del Olmet, Vicente Risco, Castelao, Manuel Murguía, Antonio Rey Soto, Fernández Mato, Noriega Varela, Vicente Risco, Avelino Rodríguez Elías e Antón Vilar Ponte que asinaba co pseudónimo de Antón de Rabodegalo. Como responsable da información gráfica figuraba José Pacheco.

## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Ourense
El Liberal

***El Liberal*** foi un xornal español, que se publicou en Madrid entre 1879 e 1936.

## Historia e características 
Apareceu o 31 de maio de 1879 a partir dunha escisión de xornalistas republicanos de *El Imparcial* entre os que figuraba Miguel Moya Ojanguren que foi director do xornal de 1890 e 1906. Foi un dos xornais con maior tiraxe da súa época. Entre os seus directores estivo o galego Alfredo Vicenti, amigo de Castelao, quen colaborou no xornal durante o ano 1912 con diversas caricaturas. Entre os seus redactores estaba Emilio Rodal González.
miniatura|Redacción.
## Véxase tamén 
### Bibliografía 
* 
* Sáiz, María Dolores; Cruz Seoane, María (1996). *Historia del periodismo en España* (tomo 3). Alianza. ISBN 9788420681597.
El Gran Bufón

***El Gran Bufón*** foi un semanario ilustrado humorístico español editado en Madrid que se fundou en decembro de 1912, en total apareceron 18 números. Con importante participación de Exoristo Salmerón, Tito, entre os colaboradores estiveron José Francés, Ricardo Marín, Eugenio López Aydillo, Ramón Fernández Mato. Castelao colaborou nos números 17 e 18 do ano 1913.
Suevia

**Suevia** pódese referir a:

*O antigo **reino dos suevos**.
*A rexión alemá de "Suabia".

## Prensa
****Suevia***, revista galega, publicada na Habana en 1910 e reaparecida en 1912.
****Suevia***, revista galega, publicada na Habana en 1916. 
** Luís Alonso Girgado só di que "''Estudosos da prensa galega de Cuba falan aínda dunha terceira 'Suevia' Cubana. Os poucos datos que a rexistran sitúana no ano 1916, na Habana, coa dirección de Ricardo Carballal Lafourcade e Jesús Peynó Piñeiro. Como "revista mensual de curta duración" está recompilada no libro coordinado por Vicente Peña Saavedra*" [*Repertorio da prensa galega da emigración*, Consello da Cultura Galega, 1998]. Pola súa banda, Neira Vilas, en *A prensa galega en Cuba*, afirma, respecto da *Suevia* de 1916, o seguinte: "*Si ben Carballal (quen rexira a fermosa revista de igual nome, fundada seis anos antes) está vencellado a esta publicación, non pode entenderse como unha "segunda etapa", ou nova xeira daquela. Sinxelamente é unha coincidencia -acaso deliberada, eso si- no título*".
****Suevia***, revista galega rexionalista, quincenal, publicada en Buenos Aires en 1913 e reaparecida en 1916.
****Suevia***, revista de literatura e arte, semanal, publicada en Santiago de Compostela entre 1917 e 1919.

## Música
***Suevia**, grupo musical.

## Deporte 
* **Suévia Futebol Gaélico**, equipo de Compostela da Liga Gallaecia

## Cinema
***Suevia Films**, produtora cinematográfica galega.

## Astronomía
***417 Suevia**, asteroide do cinto de asteroides.

## Antroponimia
***Suevia**, nome de muller galego de orixe latina, co significado: terra dos suevos.

## Véxase tamén
### Bibliografía
* Para a sección de **prensa**: 
** ALONSO GIRGADO, Luís: "Estudio introdutorio" a *Suevia (Bos Aires, 1913, Revista Gallega Regionalista) (Bos Aires, 1916, Revista Gallega)'', ed. facsímile do Centro Ramón Piñeiro para a Investigación en Humanidades, Santiago de Compostela, 2007.

### Outros artigos
Suevia (Buenos Aires)

***Suevia***, subtitulada *Revista Gallega Regionalista*, foi unha revista de periodicidade quincenal que se publicou en Buenos Aires desde 1913, dirixida polo pontevedrés Joaquín Pesqueira, máis coñecido polo seu pseudónimo *Conde de Cela*.

## Primeira época (1913) 
Na primeira época publicou 9 números, entre xaneiro de 1913 e o 28 de xuño do mesmo ano. Entre os colaboradores da revista estiveron Castelao, Valle Inclán, Manuel Murguía, Eduardo Pondal, Alfredo Brañas, Enrique Labarta Pose e outros, xunto ó propio *Conde de Cela*. Tamén cómpre destaca-lo traballo de ilustrador realizado por Lourido, ademais doutros debuxantes (as fotografías son contadísimas).

A lingua da revista foi maioritariamente o castelán, reservándose o galego para os textos poéticos e só, excepcionalmente, algunha prosa. Os contidos consistiron en noticias sobre Galicia e sobre persoeiros galegos, así como alegacións en prol do movemento rexionalista de Brañas e Murguía, con abundantes críticas á situación social do país -causante dunha crecente emigración-, ó caciquismo e ós foros.

## Segunda época (1916) 
[miniatura|[Gran Hotel da Toxa|Balneario da Toxa, fotografía publicada no primeiro número de *Suevia* da segunda época (1 de xaneiro de 1916).]]
A revista, coa mesma cabeceira, director -que xa non utiliza o seu pseudónimo- e a maioría dos colaboradores, reapareceu o 1 de xaneiro de 1916. Realmente, en ningún momento fai mención da etapa anterior e a numeración comeza de novo como "*Primer año. Número 1*"; cambia tamén o subtítulo da revista, do que cae o adxectivo "*regionalista*" e agora pasa a ser só "Revista Gallega". En calquera caso, todo parece indicar unha continuidade editorial, se ben agora pesan máis os aspectos artístico e estético.

Nesta segunda época, tamén con periodicidade quincenal, só se publican 6 números, o último o 18 de marzo de 1916. Obsérvase un aumento espectacular do número e tamaño das ilustracións, o que fai que se poida definir como revista ilustrada, destacando maioritariamente as fotografías de cidades, monumentos e paisaxes de Galicia. Contén numerosas caricaturas e debuxos varios de Castelao e Lourido.

O uso do galego mantense moi reducido e só como lingua poética ou dos pés dalgúns dos debuxos.

## Reedición 
En 2007, o Centro Ramón Piñeiro publicou unha edición facsimilar dos 15 números publicados.

## Notas 
## Véxase tamén 
### Bibliografía 
* Suevia (Edición facsimilar) (2007) Centro Ramón Piñeiro para a Investigación en Humanidades. ISBN 978-84-453-4429-3.
* 
*  A ilustración que aparece é incorrecta. Corresponde realmente a *Suevia (1910)*, da Habana.
* 
* 

* 
* 

### Outros artigos 
* Publicacións impresas da diáspora galega
### Ligazóns externas 
*Repertorio da prensa da emigración galega: *Suevia* 1913 e *Suevia* 1916 CCG.
La Voz de Galicia (Buenos Aires)

***La Voz de Galicia*** foi unha publicación que se editou en Buenos Aires entre 1913 e 1915.

## Historia e características 
Apareceu o 9 de novembro de 1913. Fundada por Francisco Álvarez de Nóvoa e Fortunato Cruces e dirixida por Álvarez de Nóvoa. O administrador era José Salgado, e entre os colaboradores figuraron Ignacio Ares de Parga, Manuel Revestido, Conde de Cela (Joaquín Pesqueira), Constantino Horta, Germán Verdiales, Alberto Camino, Ramón Fernández Soto, Antonio Rey Soto e Castelao, que dende o número 24 mantivo a sección *Cosas de Galicia*. En marzo de 1915 viaxa a Galicia o director Francisco Álvarez de Nóvoa, facéndose cargo da dirección Joaquín Pesqueira. O último número coñecido é o 69, que apareceu en 1915.

## Notas 
## Véxase tamén 
### Bibliografía 
* 

### Outros artigos 
* Publicacións impresas da diáspora galega
La Voz de Galicia (homónimos)

**La Voz de Galicia** pódese referir a :

****La Voz de Galicia***, periódico editado en Montevideo en 1880.
****La Voz de Galicia***, xornal editado na Coruña dende 1882.
****La Voz de Galicia***, periódico editado na Habana en 1892.
****La Voz de Galicia***, periódico editado en Buenos Aires entre 1913 e 1915.
****La Voz de Galicia***, revista editada na Habana en 1915.

## Véxase tamén
### Outros artigos
Brandomil, Zas

**San Pedro de Brandomil**'*.

## Historia
A aldea de Brandomil serviu ó poeta galego Eduardo Pondal para pórlle nome ó heroe celta que protagonizaba varios dos seus textos.

## Xeografía 
Linda coas parroquias de San Tirso de Muíño e Santa María de Brandoñas no propio concello de Zas, e con San Cosme de Antes, San Mamede de Alborés,  e Santo Tomé dos Vaos no concello de Mazaricos.

## Etimoloxía
O termo *Brandomil'' pola súa terminación aparenta formar parte do conxunto de topónimos de orixe xermánica (sueva), aínda que Moralejo Lasso, Martínez Lema, Cabeza Quiles, Lema Suárez e Evaristo Domínguez apuntan a un hidrónimo Grandimirum/Glandomiron céltico indoeuropeo prelatino.

## Festas
Nesta parroquia celébranse catro festas: santo Antonio o primeiro domingo de xuño, o patrón san Pedro o 29 de xuño, o Santísimo Sacramento o 30 de xuño e san Miguel o 29 de setembro.

## Patrimonio
A ponte de Brandomil é do século XVI. As últimas teorías arqueolóxicas sitúan aquí o núcleo romano de Claudionerium .

## Lugares e parroquias
### Lugares de Brandomil
### Parroquias de Zas
## Notas 
## Véxase tamén
### Outros artigos
*Lugares de Zas
*Ponte de Brandomil

### Ligazóns externas 
* O Seminario de Onomástica responde: Brandomil (Xosé María Lema, 4.11.2025)
Sar, Santiago de Compostela

**Santa María de Sar** é unha parroquia sita na parte sur do concello coruñés de Santiago de Compostela, á beira do río Sar.

## Patrimonio 
Entre o seu patrimonio destaca a colexiata de Santa María a Real do Sar, igrexa de estilo románico. Tamén está aquí situado o Pavillón Multiúsos Fontes do Sar.

## Historia 
En 1957 os lugares de Paxonal, Corgo, O Castiñeiriño, Fieital e Lamas de Abade pasaron a formar parte da nova parroquia do Castiñeiriño.

### Accidente ferroviario 
O 24 de xullo de 2013 no lugar de Angrois, tivo lugar o accidente de tren máis grave da historia de Galicia e por vítimas oficiais, tamén o máis grave da historia de España por descarrilamento ferroviario. Polo menos 80 persoas faleceron no incidente. Os medios de comunicación loaron a rápida resposta dos veciños de Angrois (Sar), considerándoos heroes.

## Galería de imaxes 

Ficheiro:Brañas do Sar, Sar, Santiago de Compostela.jpg|Brañas do Sar.
Ficheiro:Monte do Viso, Sar, Santiago de Compostela.jpg|Monte do Viso.
Ficheiro:Ponte Sar.jpg|Ponte na parroquia de Sar.

## Lugares e parroquias 
### Lugares de Sar 
### Parroquias de Santiago de Compostela 
## Notas 
## Véxase tamén 
### Outros artigos 
* Lugares de Santiago de Compostela
Cleopatra (homónimos)

* Na mitoloxía grega, Cleopatra era unha ninfa filla do deus-vento Bóreas.
* Ademais, Cleopatra é o nome de varias raíñas de Exipto, das cales a máis famosa foi Cleopatra VII
* No mundo musical romanés Cleopatra Stratan é unha nena que aos catro anos acadou fama mundial grazas a Internet.
* O cráter Cleopatra no planeta Venus.

## Cinema
* *Cleopatra*, filme de J. Gordon Edwards (1917)
* *Cleopatra*, filme de Cecil B. DeMille (1934)
* *Cleopatra*, filme de Joseph L. Mankiewicz (1963)
* *Cleopatra*, filme de Eduardo Mignona (2003)
Botón

Co termo **botón** podemos referirnos á:

*Un **botón**, peza pequena de metal, óso, nácara, plástico ou outra materia de certa dureza que se cose na vestimenta para que a broche e asegure.
*Un **botón**, dispositivo electrónico empregado para activar algunha función dun aparato.
*Un **botón**, dispositivo propio das interfaces gráficas que activa certas funcións dun programa informático.
* Un **botón**, a xema ou gomo dunha planta.
Botón (vestimenta)

miniatura|dereita|Un pequeno botón
Un **botón** é un elemento pequeno utilizado para abrochar ou axustar vestimentas, especialmente camisas e sacos.

## Historia e características 
Os botóns acostuman ser redondos e planos, aínda que os hai de diversas formas e tamaños. Acostuman estar feitos de metal, madeira ou, máis recentemente, plástico. O botón abróchase facéndoo pasar por un ollal de tamaño xusto situado nun extremo da vestimenta.

Nun primeiro momento, os botóns non eran senón discos decorativos que se cosían á roupa e non tiñan a función de abrochalas. Os primeiros botóns foron cunchas de diversos moluscos, talladas e perforadas. Datan do 2000 a.C. e foron encontrados no val do Indo.

Os gregos e romanos tamén utilizaron botóns decorativos fabricados a partir de conchas ou madeira. En xacementos europeos, encontráronse botóns de marfil e óso labrados cubertos de ouro ou con xemas incrustadas. En ningún destes casos eran utilizados para abrochar as pezas de roupa.
Botón (dispositivo)

miniatura|dereita|140px|Un botón para acender un aparato electrónico
Un **botón** é un dispositivo utilizado para activar algunha función. Os botóns son de diversas formas e tamaños e encóntranse en todo tipo de dispositivos, aínda que principalmente en aparatos eléctricos ou electrónicos. Os botóns son polo xeral activados ao ser pulsados, normalmente cun dedo.
Botão, Coímbra

**Botão** é unha freguesía portuguesa do concello de Coímbra, con 16,52&nbsp;km²; de área e 1.683 habitantes (2001).

Foi vila e sede de concello entre 1514 e o inicio do século XIX. Estaba constituído só pola freguesía da vila, e en 1810 tiña 935 habitantes.
Río Noceda, río Mao

O **Noceda** é un río galego que rega case todo O Incio pola parte baixa. Ó contrario que outros ríos do concello é un río que discorre tranquilo e por zonas sen grandes desniveis (a cota media do río está nos 800 metros). Ten como afluentes os regatos Pena Maior, Geda, Muiña, Rivado, Freiseiro e Nogueirido. Desemboca no río Mao, á altura de Xullán, Bóveda.
Lingua algonquina

:*Para a familia lingüística da cal o algonquino forma parte, vexa Linguas algonquinas.*

O **algonquino** é unha lingua do grupo algonquino falada polo pobo algonquino que habita no Canadá. Próxima ao ojibwa, algúns lingüistas considéranno un dialecto diverxente desta lingua. O algonquino ten unha morfoloxía polisintética complexa, organiza o verbo nunha serie de catro clases en torno a unha polaridade «animada/inanimada». (Os verbos son transitivos ou intransitivos dependendo se as clases son inanimadas ou animadas). Outra orixinalidade desta lingua é o marcador «directo-inverso» que segue a terminación do verbo e que depende se a persoa que o utiliza é o suxeito ou o obxecto da acción. O algonquino está clasificado como en perigo severo polo Libro Vermello das Linguas Ameazadas da UNESCO.

## Distribución xeográfica
miniatura|Territorio actual onde se fala algonquino.
Fálase en 10 reservas e territorios indios do suroeste do Quebec e na zona de Maniwaki e Golden Lake en Ontario. Segundo o censo de 2016 ten uns 3.330 falantes.

## Falantes
Segundo o censo de 2006 había 2020 persoas que tiñan o algonquino como lingua materna, chegando a 2560 as persoas que podían manter unha conversación. Non todos os falantes viven en reservas e hai que ter en conta que algúns definen a lingua que falan como amerindia ou lingua do grupo algonquino, polo que o número de falantes é superior ao censado.
No Quebec hai 2500 falantes (1880 como lingua materna):
*Reserva de Lac Simon: 880 algonquino, 100 francés, 10 francés-inglés e 10 outras
*Reserva de Pikogan: 290 algonquino, 65 francés e 65 francés-inglés
*Reserva de Kitigan: 370 algonquino, 375 inglés, 280 inglés-francés e 15 francés
*Reserva de Kitcisakik: 185 algonquino e 34 francés
*Reserva de Winneway: 35 algonquino, 110 inglés e 9 inglés-francés
*Reserva de Timiskaming: 30 algonquino, 245 inglés e 215 inglés- francés
*Reserva de Keobaowek: 20 algonquino, 207 inglés e 15 francés
*Reserva de Lac Rapide: 218 habitantes, non hai datos sobre o número de falantes.
*Territorio de Hunter's Point: 5 habitantes, non hai datos sobre o número de falantes
En Ontario hai 65 falantes:
*Reserva de Pikwakanagan: 45 algonquino, 340 inglés e 20 inglés-francés

## Ensino
O algonquino estúdase como materia en preescolar e en primaria. Hai tamén cursos para adultos nalgunha das reservas.

## Fonoloxía 
### Consoantes 
### Vogais 
#### Ditongos 
:***aw** 
:***ay** 
:***ew** 
:***ey** 
:***iw** 
:***ow** 

## Notas 
## Véxase tamén 
### Ligazóns externas 
*O algonquino no Ethnologue
*Leccións de algonquino 
*Gravacións en algonquino
Altos do Golán

250px|miniatura|Localización desde o espazo da meseta do Golán.
Os **Altos do Golán** ( ''Haḍbatu 'l-Jawlān*, ou   *Murtafaʻātu l-Jawlān*,  *Ramat HaGolan'', ), ou simplemente o **Golán**, é unha rexión do Oriente Próximo cunha extensión aproximada de 1&nbsp;800&nbsp;km2. A rexión definida como os Altos do Golán difire segundo a disciplinas: segundo as xeolóxicas e bioxeográficas, os Altos do Golán son unha superficie basáltica rodeada polo río Yarmouk ao sur, o mar de Galilea e o val de Hula ao oeste, a cordilleira do Antilíbano co monte Hermon ao norte e o uadi Raqqad ao leste. Como rexión xeopolítica, os Altos do Golán son unha área de Siria capturada e ocupada por Israel, trala guerra dos seis días, e anexada en 1981. A rexión inclúe dous terzos da superficie xeolóxica total, así como a parte ocupada por Israel do monte Hermon.
Delta Force Black Hack Down

***Delta Force: Black Hawk Down*** é o 5º xogo da saga Delta Force. A aventura ocorre en Somalia durante 1993. O xogo usa un motor gráfico diferente o dos seus predecesores, aumentando o realismo comparado cas versións anteriores da saga. O xogador comeza sendo un solado da Décima división de montaña(10th Mountain Division) dos Rangers estadounidenses. As primeiras misións están deseñadas para familiarizar o xogador co modo de xogo. Pero en misións posteriores, sobre todo nas últimas haberá que usar tácticas especiais para poder pasalas.
## Datos Técnicos 
* Desenvolvedor: Novalogic
* Distribuidor: Novalogic
* Saída ó mercado: 2003, reedición no 2005
* Modos de xogo: Individual e multixogador
* Plataformas: PC, PS2, XBOX
Tom Clancy's Splinter Cell

'''''Tom Clancy's Splinter Cell'''* é unha serie de videoxogos de acción e infiltración saída da imaxinación do escritor estadounidense Tom Clancy e desenvolta pola compañía francesa Ubisoft.

Neste serie controlamos a un espía chamado Samuel Fisher (Sam Fisher) que traballa para a axencia de nacional de seguridade (NSA) nun proxecto chamado Third Echelon, formado por Sam Fisher, Irving Laambert (o xefe), Anna Grímsdóttir (a experta informática), e un encargado de transporte e armamento que cambia de personaxe cada en cada xogo.

O que coincide nos tres xogos é a forma de xogalos, o sixilo é fundamental en todos os episodios da saga. Hai que sorprender os inimigos, usar a túa arma o menos posible e que ninguén te vexa ou soen as alarmas. Un simple erro pódeche arruinar a misión. Todos son bastante "lineais", para pasar unha misión só tes unha forma de facelo. En Pandora Tomorrow e Chaos Theory incluíuse o modo multixogador.

Está en desenvolvemento a cuarta entrega de Splinter Cell que ten previsto saír no 2006. O novo nome que levará a nova entrega será *Splinter Cell Double Agent''. Pero parece que na nova entrega o argumento cambiará moito, xa que Sam Fisher vai ser un fuxido da lei buscando vinganza polo atropelo da súa filla Sara.
Sam Fisher

**Sam Fisher** é un personaxe de ficción, espía protagonista da saga de videoxogos Tom Clancy's Splinter Cell. O seu verdadeiro nome é Samuel Fisher, ten unha filla chamada Sara que morre na 4ª entrega de Splinter Cell.
Sam evitou varios conflitos internacionais (nos videoxogos) e é un dos xogos con máis éxito de Ubisoft.

## Movementos (avanzados) 
**Rodar**
O ir correndo pulsase o botón de agacharse.

**Salto de pernas abertas**
Se Sam está nun corredor non demasiado ancho e relativamente alto, pode facer un salto de pernas abertas é quedar de pé na rede cun pé en cada lado.

**Dobre salto**
Estando o lado dunha parede Sam pode saltar e darse impulso coa parede.

**Ataque superior**
Se se Sam se coloca enriba dun inimigo, pode tirarse sobre el e deixalo inconsciente.

*Rappel*
Sam pode subir e baixar por unha corda ou cable libremente.

**Disparar en rappel**
Sam pode empuñar e disparar a súa arma cando está facendo rappel (só a pistola e o fusil SC20K).

**Disparar colgado**
Sam pode empuñar e disparar a súa arma cando está colgado dunha canalización ou viga (só a pistola SC 5-7).

**Disparar en salto aberto**
Sam pode empuñar e disparar a súa arma cando está na posición de salto de pernas abertas.

## Armamento 
### Fusil SC20K 
#### Fusil SC20K con accesorio francotirador 
O SC20K é a arma principal de Sam e pode levar un dos seus catro accesorios adicionais. Cada cargador deste fusil contén 30 proxectís.
	
#### Fusil SC20K con empuñadura frontal 
Este é un accesorio moi útil que permite usar o SC20K con maior precisión.
	
#### Fusil SC20K con accesorio de escopeta 
O propósito principal da escopeta semiautomática é axudar ó axente en situacións de combate de rango corto.
	
#### Fusil SC20K con accesorio lanzador 
Este accesorio permite a Sam lanzar diferentes dispositivos, cada un cas súas propias características.
	
**Dardo tazer**
Estes dardos adhesivos lanzan unha descarga eléctrica o entrar en contacto co seu obxectivo. Poden combinarse coa auga para obter mellores resultados.

**Cámara de seguimento**
Permiten realizar operacións de vixilancia remotas e ten funcións de zoom, así como visores térmico e nocturno. Dispón dunha función especial de son que atrae a atención dos personaxes NPC (os que controla a máquina). Ademais, pode lanzar un gas tóxico que afectará aos NPCs máis próximos e deixaraos inconscientes. Cando o gas é liberado, a cámara se destrúese.
	
**Granada de gas**
A granada de gas produce vapores de hipocloruro non letais que deixan sen sentido a calquera persoa próxima en cuestión de segundos, salvo que leven máscara anti-gas.
	
### Visor electrónico 
Dispositivo novo e experimental que permite a Sam escanear unha área e revelar diferentes propiedades nos seus obxectos. Os obxectos cos que podes actuar aparecen destacados sobre os demais obxectos cando estás nesta vista.
	
### Pistola SC 5-7 
A pistola SC 5-7, á que se lle pode incorporar un potenciador óptico, leva un gatillo de simple acción e un cargador de 20 cartuchos, ademais de silenciador e supresor de canonazo.
NovaLogic

**NovaLogic, Inc.** é unha empresa de desenvolvedora de software estabelecida en 1985 en Calabasas, California. Foi fundada polo CEO John A. Garcia. A bagaxe de Garcia na industria do software comezara a comezos dos 80, cando traballou para DataSoft. En outrubro de 2016, NovaLogic foi mercada por THQ Nordic.

## Videoxogos 
### Serie *Comanche* 
**Comanche: Maximum Overkill* (1992)
***Comanche: Global Challenge* (1993)
***Comanche: Over the Edge* (1993)
***Comanche CD* (1994)
**Comanche 2* (1995)
***Comanche 2: Werewolf vs. Comanche* (1996)
**Comanche 3* (1997)
***Comanche Gold* (1998)
**Comanche 4* (2001)

### Serie *Armored Fist* 
**Armored Fist* (1995)
**Armored Fist 2* (1997)
**Armored Fist 3* (1999)

### Serie *F-22* 
* *F-22 Lightning II* (1996)
* *F-22 Raptor* (1997)
* *F-22 Lightning 3* (1999)

### Serie *Delta Force* 
* *Delta Force* (1998)
* *Delta Force 2* (1999)
* *Delta Force: Land Warrior* (2000)
** *Delta Force: Task Force Dagger* (2002)
* *Delta Force: Urban Warfare* (2002)
* *Delta Force: Black Hawk Down* (2003)
** *Delta Force: Black Hawk Down: Team Sabre* (2004)
* *Delta Force: Xtreme* (2005)
* *Delta Force: Xtreme 2* (2009)
* *Delta Force: Angel Falls* (TBA)

### Outros xogos 
**Wolfpack* (1990)
**The Rocketeer* (1991)
**Jigsaw: The Ultimate Electronic Puzzle* (1992)
*''Super Mario's Wacky Worlds* (Cancelado)
**Ultrabots* (1993)
**Black Fire* (1995)
**F-16 Multirole Fighter* (1998)
**MiG-29 Fulcrum* (1998)
**Tachyon: The Fringe* (2000)
**Necrocide: The Dead Must Die* (Cancelado en 2002)
**Joint Operations: Typhoon Rising* (2004)
***Joint Operations: Escalation* (2004)
***Joint Operations: Combined Arms* (2005)
***Joint Operations: Combined Arms Gold'' (2009)

## Notas 
## Véxase tamén 
### Ligazóns externas 
* Páxina oficial
Argentum Online 2

**Argentum Online II** é un videoxogo de rol **MMORPG**. É o prólogo de Argentum Online. Argentum Online II soportará varias idiomas, incluíndo español, inglés, francés, catalán e esperanto.

## Historia 
O xogo desenvólvese en dous mundos medievais de fantasías. Un dos mundos foi subxugado polo *Lord do Caos*. Moitos foron escravizados, pero a pesar diso algúns quedan agochados, esperando a oportunidade de conseguir un portal máxico e chegar ao novo mundo. Os portais máxicos aparecen e desaparecen aleatoriamente ao redor do mundo, ligando os mundos.

## Desenvolvemento 
O xogo está sendo desenvolvido na lingua de programación C/C++ usando DirectX8 e MySQL.

## Requisitos de sistema 
* CPU de 400&nbsp;MHz 
* Placa aceleradora 3D
* 64 MB RAM
* Windows 2000 ou superior
* DirectX 8.1 ou superior
* Conexión a Internet

## Véxase tamén 
### Ligazóns externas 
* Argentum Online 2 Sitio Oficial
* Foros de Argentum Online II
* Wikicity Argentum Online 2  
* Engine isométrica Argentum
Xogos florais da Coruña

miniatura|*Album de la Caridad. Juegos Florales de La Coruña en 1861*.
Os **xogos florais da Coruña** tiveron lugar o 2 de xullo de 1861 no Teatro Principal (hoxe Teatro Rosalía de Castro) da Coruña, organizados por Juana de Vega (condesa de Espoz e Mina) e Benito Vicetto seguindo o exemplo dos Jocs Florals que se celebraran en Cataluña en 1859 a imitación dos occitanos. Foron os primeiros xogos florais celebrados na Galiza contemporánea.
## Descrición 
Só unha das composicións premiadas estaba en galego, *A Galicia* de Francisco Añón. Francisco María de la Iglesia foi o encargado de ler a memoria, que aínda que en castelán, defende afervoadamente o uso do galego.

Os traballos que se presentaron (xunto con outras obras de poetas galegos) publicáronse en 1862 grazas ás achegas económicas de José Pascual López Cortón no libro *Álbum de la Caridad*, que supuxo o comezo do verdadeiro renacemento da literatura galega. Entre as obras presentadas estaba o poema "A campana d'Anllóns" de Eduardo Pondal.

Premios
* Francisco Añón, primeiro accésit ao primeiro premio, o da flor natural, como autor da composición en galego *A Galicia*.
* Luís Rodríguez Seoane: premiado coa rosa de prata e ouro, como autor da composición *A la Religión*.
* Federico Alejos Pita: co primeiro accésit ao premio da rosa de prata e ouro, como autor da composición *A la Religión*.
* Francisco Pérez de Villaamil: premiado co jazmín de prata como autor da composición *A la caridad*.
* Domingo Camino co primeiro accésit ao premio do jazmín de prata como autor da composición *A la caridad*.
* Antonio de San Martín co primeiro accésit ao primeiro premio do lirio de ouro e prata como premio da composición *A María Pita*.
* Antonio García Vázquez Queipo, premiado co pensamento de ouro como autor de *Al Enamorado Macías*.
* Benito Vicetto premiado co primeiro accésit ao pensamento de ouro como autor de *Al Enamorado Macías*.
* Juán Manuel Paz premiado co segundo accésit ao pensamento de ouro como autor de *Al Enamorado Macías*.
* Salustio Víctor Alvarado, premiado co caravel de prata, como autor do discurso *Sobre la Necesidad de escribir la historia filosófica de Galicia desde los tiempos más remotos hasta nuestros días y su utilidad para el porvenir*.
* Ramón Barros Sibelo premiado co primeiro accésit ao caravel de prata, como autor do discurso ao mesmo asunto co anterior.
* Xosé Villaamil y Castro: premiado co xacinto de ouro como autor do *Discurso acerca de la situación del monte Medulio y sus incidencias históricas*.

## Notas 
## Véxase tamén 
### Bibliografía 
* 
* . *ÁLBUM DE LA CARIDAD*, artigo da *Gran Enciclopedia Galega Silverio Cañada*.
* 
### Outros artigos 
* Literatura galega do Prerrexurdimento
### Ligazóns externas 
*
Pacios da Serra, Quiroga

**San Salvador de Pacios da Serra** é unha parroquia do concello de Quiroga, na Provincia de Lugo. No ano 2009 tiña 39 habitantes. En 1991 tiña 67 habitantes agrupados nas entidades de Leixazós, Pacios da Serra e Penas Rubias, cunha densidade media para o mesmo ano de 2,9 hab./km².

## Xeografía 
Está situada entre os concellos de Quiroga e Folgoso do Courel. Limita con Folgoso e Seara polo norte, Hospital, Fisteus e Bustelo de Fisteus polo sur, Outeiro e Seara polo leste e Vilamor e A Ermida polo oeste.

Na zona hai varias canteiras de lousa.

## Patrimonio 
O templo parroquial, reformado recentemente, conserva vestixios da época medieval.

## Lugares e parroquias 
### Lugares de Pacios da Serra 
### Parroquias de Quiroga 
## Notas 
## Véxase tamén 
### Outros artigos 
* Lugares de Quiroga
Manuel Catoira

**Manuel López González**, máis coñecido co nome artístico de **Manuel Catoira** nado en Cudeiro en xullo de 1947, é un escritor, pintor e crítico literario galego.

## Traxectoria 
Funcionario de prisións, traballou en Donostia. Publicou crítica literaria en *La Región*, *Faro de Ourense* ou *Follas secas*. Dirixiu a revista ourensá *Galicia 80*, de tendencia nacionalista.

## Obras
**A cadea. A outra beira do silenzo*, 1977, narrativa.
**Fuga en la prisión central*, 1979, narrativa .
**Opera aberta*, 1981, poesía.
**IV Festival da Poesía no Condado*, 1984, S. C. D. Condado, obra colectiva.

## Notas 
## Véxase tamén 
### Bibliografía 
*
O Obre, Noia

**Santa Mariña do Obre** é unha parroquia situada no concello coruñés de Noia, na comarca de Noia. Segundo o padrón municipal (INE 2020) ten 678 habitantes (328 homes e 350 mulleres), distribuídos en 20 entidades de poboación.

## Patrimonio 
A súa igrexa parroquial é un templo románico do século XII. Outro templo da parroquia é a capela de Santa Mariña.

A praia de Testal ten 1.300 m de lonxitude, con forma de enseada. Está situada na boca da ría de Muros, e ten area branca.

## O Obre na literatura popular
* *A aldeíña do Obre/ de lonxe parece vila,/ ten un caravel na entrada/ e unha rosa na saída* .

## Galería de imaxes 

Ficheiro:Igrexa de Santa Mariña do Obre, Noia.jpg|Igrexa de Santa Mariña do Obre.
Ficheiro:O Obre, Noia2.jpg|Vista traseira da igrexa parroquial.
Ficheiro:Canzorros igrexa de Santa Mariña do Obre, Noia.jpg|Canzorros na igrexa de Santa Mariña do Obre.
Ficheiro:Cruz de entrelazos igrexa de Santa Mariña do Obre, Noia.jpg|Cruz de entrelazos na igrexa de Santa Mariña do Obre.
Ficheiro:Pazo da Pena do Ouro, O Obre, Noia.jpg|Pazo da Pena do Ouro.
Ficheiro:Curtidoría dos Cadarso na Chainza, Noia.jpg|Curtidoría dos Cadarso na Chaínza.

## Lugares e parroquias 
### Lugares do Obre 
### Parroquias de Noia 
## Notas 
## Véxase tamén 
### Bibliografía 
* 

### Outros artigos 
* Lugares de Noia
Lois Fernández Marcos

**Lois Fernández Marcos**, nado en 1949, é un escritor galego.

## Traxectoria 
Traballa como perito mercantil. 
É autor do libro de relatos *Homes do espacio* (Castrelos, 1976) que foi un dos primeiros libros de ficción científica que se escribiron en galego. En 1995 aparecería unha versión ampliada do mesmo, baixo o título *Galaxia lonxana* (Xerais). En 1996 publicou *A meiga de Naia e outros relatos*, dirixido ao público xuvenil.
La Tierra Gallega (1894)

***La Tierra Gallega***, subtitulado ***semanario de intereses regionales*** e tamén ***periódico bisemanal de intereses regionales***, foi unha publicación da Habana editado entre 1894 e 1896.

## Historia e características 
Fundado por un grupo de galeguistas de Cuba (Manuel Lugrís Freire, Constantino Horta, Vicente Fraiz Andón entre outros) coa finalidade de cederllo a Manuel Curros Enríquez para que o dirixira. O primeiro número saíu o 8 de abril de 1894, mantivo un carácter rexionalista galego, reivindicando a autonomía para Galicia e mantendo unha posición de españolismo autonomista na política cubana. O último número, o 197, saíu o 9 de novembro de 1896, logo que o gobernador da Habana e capitán xeneral, Valeriano Weyler, o suspendera tras atacar o ministro español da Mariña.

## Véxase tamén 
### Bibliografía 
* 
* 

* 

### Outros artigos 
* Publicacións impresas da diáspora galega
### Ligazóns externas 
*
The Adventurer

miniatura|thumbtime=5|upright=1.5|*The Adventurer*
***The Adventurer*** é unha curtametraxe de 1917, protagonizada e dirixida por Charles Chaplin. Esta foi a súa última película para os estudos Mutual, e a última aparición de Eric Campbell.

## Sinopse 
Un grupo de policías busca na praia infrutuosamente un fuxitivo. O máis gordo deles ponse a descansar, e cabo del emerxe da terra Chaplin, con traxe de presidiario. O preso escapa ao ver os policías, sobe o outeiro, despois báixao e acaba escondéndose detrás das pedras e dálles patadas aos seus perseguidores cando pode. Escapa finalmente nadando polo mar, mentres os gardas lle disparan e o perseguen nun bote. No porto está Edna co seu pretendente, o xigante de grandes barbas e cellas (Eric Campbell). Subitamente aparece a mai de Edna afogándose, o xigante en vez de axudala ponse a pedir auxilio e a filla salta rescatar a mai. Chaplin aparece entón, salvándoos a todos, incluso ao xigante que acababa de caer por accidente, mais este traizóao e faille caer á auga, debendo ser rescatado na beira polo chofer das donas.

Lévano á súa casa, e cando desperta encóntrase nun traxe de raias, toca ao seu arredor e encontra barras de ferro, cre estar de novo no cárcere, mais aparece o mordomo que lle serve o almorzo, entende agora que está en boas mans.

Vístese para baixar e encóntrase nunha cea da alta sociedade, trata de conquistar a Edna. O seu rival, celoso, descobre no diario que é o fuxitivo buscado pola xustiza. Chaplin logra salvarse polo momento debuxándolle barba á foto do diario, mais o xigante, así e todo, chama á policía. Comeza unha persecución na casa, é un caos total: sobe polas escaleiras, baixa saltando do segundo piso, escóndese no piano, disfrázase de lámpada, e cando finalmente se cre a salvo un garda captúrao, mais Chaplin convénceo de que saúde coa man a Edna, e nese momento sóltao e realiza unha fuxida vertixinosa, perseguido sempre pola policía.
Uxía Casal

**Uxía Casal Silva**, nada en Santiago de Compostela o 13 de maio de 1957, é unha escritora galega de literatura xuvenil de ficción científica.

## Traxectoria 
Licenciada en Historia da Arte Moderna e Contemporánea en 1979 e en Filoloxía Española en 1984 na Universidade de Santiago de Compostela. Nese último ano marchou para Ourense, onde deu clase de Lingua e Literatura Galegas durante dezaoito anos. Xubilada en 2003 por problemas de saúde. Viviu en Nigrán e Ribeira.

O colectivo A Sega escolleuna como A Nosa Señora das Letras do 2021, no VIII Día das Galegas nas Letras.

## Obras 
### Literatura infanto-xuvenil 
* *Un ano de fábula en catro estacións* (1994). Sotelo Blanco. 88 páxs. Ilustracións de Ana Costas. ISBN 978-84-7824-211-5.
* *As ás de Xenoveva* (1996). Galaxia, Árbore. 132 páxs. ISBN 978-84-8288-759-3.
* *Saturno tamén é deus* (1997). Galaxia, Descuberta. 108 páxs. ISBN 978-84-8288-163-8. Relatos.
* *O faro de Arealonga* (2001). Xerais. 264 páxs. ISBN 978-84-8302-707-3. ePub: ISBN  978-84-9121-173-0. Novela.
* *Sede en Ourense* (2005). Galaxia, Costa Oeste. 108 páxs. ISBN  978-84-8288-798-2. Novela.

### Narrativa 
* *Vidas exemplares* (2006). Xerais. 160 páxs. ISBN 9788497824699. Relatos.

### Obras colectivas 
* *Mini-relatos* (1999). Libraría Cartabón.
* *Narradoras* (2000). Xerais.
* *Longa lingua* (2002). Xerais.
* *Tarde de aventuras*, en *Contos de ogras, aventuras, baladas e piratas (*2006). Xunta de Galicia.
* *From the beginning of the sea (De onde comeza o mar)* (2008). Foreign Demand.

## Notas 
## Véxase tamén 
### Ligazóns externas 
* Blog da autora
* Entrevista de Erik Dobaño en Adiante
* Entrevista de Montse Dopico en Praza Pública
Boa, Noia

**Boa**.

## Galería de imaxes 

Ficheiro:Boa_Noia.jpg|Boa
Ficheiro:Boa_Noia_1.jpg|Vista da ría de Muros e Noia
Ficheiro:Boa, Praia, Noia, Galicia.070603-1.jpg|Praia de Boa
File:Pasarela na praia de Testal. Taramancos, Boa, Noia, Galicia (Spain).jpg|Pasarela na praia de Testal. Taramancos

### Lugares de Boa 
### Parroquias de Noia 
## Notas 
## Véxase tamén 
### Bibliografía 
* 

### Outros artigos 
* Lugares de Noia
Antonio Mourelos

**Antonio Mourelos Vázquez**, nado en Lugo o 12 de xullo de 1959, é un actor galego de cine, dobraxe e televisión. En 2011 foi elixido presidente da Academia Galega do Audiovisual.

Acadou o Premio Mestre Mateo á mellor interpretación masculina secundaria en 2003 e 2012.

## Cine 
* *Galáctea: A conquista da via láctea* (Cora Peña, 2001; curta)
* *Autopsia* (Milagros Bará, 2002; TV)
* *Entre bateas* (Jorge Coira, 2002; TV)
* *O alquimista impaciente* (Patricia Ferreira Mañá, 2002)
* *Os luns ó sol* (Fernando León de Aranoa, 2002)
* *Autopsia*, (Milagros Bará, 2003)
* *O lapis do carpinteiro* (Antón Reixa, 2003)
* *Secuestrados en Xeorxia* (Gustavo Balza, 2003; TV)
* *1939, un berro no silencio* (Alicia Conchas, 2004)
* *Pepe Carvalho - A rosa de Alexandría* (Rafael Moleón, 2004)
* *O ano da carracha* (Jorge Coira, 2004)
* *1939. Un berro no silencio* (Alicia Conchas, 2005; curta)
* *Para que non me esquezas* (Patricia Ferreira Mañá, 2005)
* *Diario de un skin* (Jacobo Rispa, 2005; TV)
* *Latidos* (Carles Pastor, 2006; TV)
* *O Hospital* (Iván Seoane, 2007; curta)
* *Pradolongo* (Ignacio Vilar, 2007)
* *O elixido* (Chema Gagino, 2009; curta)
* *Os mortos van á présa* (Ángel de la Cruz, 2009)
* *18 comidas* (Jorge Coira, 2010)
* *O descoñecido* (Dani de la Torre, 2015)

#### Como director 
* *S.O.S.*, curtametraxe, 2006

## Televisión 
* *Terra de Miranda* (2001) TVG
* *Mareas vivas* (2002) TVG
* *As leis de Celavella* (2003 - 2005) TVG
* *Rías Baixas* (2004) TVG
* *El comisario* (2006) Telecinco
* *Os Atlánticos* (2008) TVG
* *Desaparecida* (2009) La 1
* *Padre Casares* (2009) TVG, como Suso.
* *Los misterios de Laura* (2009)
* *Matalobos* (2009-2012), como Santiago Táboas. TVG.
* *Libro de familia* (2011-) TVG, como Ramón Balseiro
* *Imperium* (2012), como Octavio Sulpicio. Antena 3.
* *El secreto de Puente Viejo* (2013-) Antena 3, como León Castro
* *El tiempo entre costuras* (2014). Antena 3.
* *Serramoura* (2014-) TVG. Como Evaristo Fiúza.
* *Códice* (2014). Como Fernando Silveira. TVG.
* *Fariña* (2018), Antena 3.

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Antonio Mourelos en AVG
Guindastre

[miniatura|Guindastres do porto da [A Coruña|Coruña.]]

Un **guindastre** é un aparello de elevación de cargas. A ampla gama de modelos de guindastres teñen poucas cousas en común: a pluma e elevación mediante polispastos accionados por cables.

Denomínase tamén coa forma **grúa**,  que o Dicionario da Real Academia Galega admite como forma menos recomendable.

## Historia 
O guindastre é a "evolución" do puntal de carga que se ten usado dende a antigüidade. Os seus fundamentos foron expostos por Blaise Pascal, mais foi patentado por Luz Nadina con posterioridade. Existen documentos antigos​ nos que se pon de manifesto o uso de máquinas semellantes a guindastres en Sumeria e Caldea, de onde pasaron a Exipto.

## Aplicacións e tipos 
Úsanse en obras de construción, portos, instalacións industriais e outros lugares onde se levan cargas de xeito aéreo. Hai moitos tipos, conforme ó traballo a desenvolver. Un criterio moi empregado para a clasificación é en canto á súa mobilidade:

### Móbiles 
* Sobre cadeas ou eirugas.
* Sobre rodas ou plataforma.
* Autogrúas, de grande tamaño, sobre vehículos especiais.
* Camión grúa.

### Fixos 
Coa capacidade para soportar cargas maiores e conseguir máis altura con estabilidade. A súa característica é que a súa estrutura principal queda ancorada ó chan. Algúns poden ser montados e desmontados no lugar de traballo.
* Ponte ou pórtico, empregadas na construción naval e en pavillóns industriais.
* Derrick
* Plumas, situados para axuda de carga nos camións.
* Carretilla elevadora ou montacargas

## Galería de imaxes 

Ficheiro:Estaleiros, Camposancos, A Guarda.JPG|Guindastre nun estaleiro, en Camposancos.
Ficheiro:Gruatorreautomontante.JPG|Guindastre-torre automontante.
Ficheiro:Basegrúa.jpg|Lastre da base dun guindastre-torre, con pezas de cemento de 2.800&nbsp;kg cada unha.
Ficheiro:Porto da Coruña, peirao do Centenario.jpg|Porto da Coruña, peirao do Centenario.

## Notas
Galería de imaxes de Vilagarcía de Arousa

**Galería de imaxes** do concello de Vilagarcía de Arousa na provincia de Pontevedra.

## Vilagarcía de Arousa 

Ficheiro:Afueras Villagarcía, Monte Xiabre.jpg
Ficheiro:AVillagarcía de Arosa.pav.jpg
Ficheiro:Vilagarcía_GDFL051008_002.JPG|Guindastres do porto
Ficheiro:Vilagarcía_GDFL051008_004.JPG|Emilio Mosquera Porto (escultor). O pobo de Vilagarcía a Miguel Hernández
Ficheiro:Vilagarcía_041113_GFDL01.JPG|Praia de Compostela
Ficheiro:Vilagarcia_031221_GFDL35.jpg|Solpor en Vilagarcía
Ficheiro:Vilagarcía_desde_Carril_GDFL_y.jpg|O ceo en Carril
Ficheiro:Vilagarcia_GDFL_031221_016.jpg|Porto
Ficheiro:Vilagarcía_GDFL_1_72.JPG|Zona de lecer
Ficheiro:Vilagarcía_GDFL_11_74.JPG|Ceo anubado
Ficheiro:Vilagarcía__GDFL_.JPG|Praia de Compostela
Ficheiro:Vilagarcía_GDFL_71.JPG|Edificios da cidade
Ficheiro:Vilagarcía_GDFL_1_70.JPG|Zona de lecer
Ficheiro:Vilagarcía_GDFL_28.JPG|Edificios da cidade
Ficheiro:Puerto de Villagarcía Arosa panorámica.jpg|Foto panorámica do porto/Foto panorámica del puerto
Ficheiro:Vilagarcía_Porto_GDFL3.jpg|Iates no peirao deportivo
Ficheiro:Calle_Concepción_Arenal.jpg|Rúa Concepción Arenal
Ficheiro:Manconman01.jpg|Monumento ós homes e mulleres do mar (Ramón Conde, 2004)
Ficheiro:Manconman02.jpg|Monumento ós homes e mulleres do mar (Ramón Conde, 2004)
Ficheiro:Vista_de_Vilagarcía_dende_Carril.JPG|Vista de Vilagarcía dende Carril.
Ficheiro:Estación_de_tren_de_Vilagarcía_de_Arousa_(de_noite).jpg|Estación de tren, de noite
Ficheiro:Iglesia de San Martiño de Sobrán.jpg|Igrexa de San Martiño de Sobrán
Ficheiro:Ceo, Vilagarcía de Arousa.jpg
Ficheiro:O Carril, Vilagarcía de Arousa.jpg|O Carril, Vilagarcía de Arousa
Ficheiro:Nasas, Vilagarcía de Arousa, Galiza.jpg
Ficheiro:Rede, Vilagarcía.jpg
Ficheiro:Puerto de Villagarcía Arosa panorámica.jpg|Porto de Vilagarcía
Ficheiro:Ría de Arosa.pav.jpg
Ficheiro:Monte Xiabre pinos.jpg
Ficheiro:Vilagarcía de Arousa, hórreo.jpg|Hórreo
Ficheiro:Fexdega.jpg|Recinto de Fexdega

## Parroquias 
### Bamio 

Ficheiro:Bamio.jpg|Igrexa
Ficheiro:Bamio, Vilagarcía de Arousa, Galiza. 090830 006.jpg|Cruceiro
Ficheiro:Bamio, Vilagarcía de Arousa, Galiza. 090830 013.jpg|Praia
Ficheiro:Cámping de Bamio, Vilagarcía de Arousa, Galiza. 090830 017.jpg|Cámping

## Incendios 

Ficheiro:Sol humo Vilagarcía.jpg
Ficheiro:Pequeño incendio Villagarcía.jpg
Ficheiro:Humo en el cielo Vilagarcía.jpg
Ficheiro:Humo Os Durans.jpg

## Deporte 

Ficheiro:Bamio, Vilagarcía. Windsurf 090829.jpg|Kitesurf en Bamio
Ficheiro:Windsurf en Bamio, Vilagarcía de Arousa 090828 1.jpg|Kitesurf en Bamio
Ficheiro:Windsurf en Bamio, Vilagarcía de Arousa 090828 02.jpg|Kitesurf en Bamio
Ficheiro:Windsurf en Bamio, Vilagarcía de Arousa, Galicia 09.jpg|Equipo de wíndsurf en Bamio
Ficheiro:Isla de Cortegada.JPG|Vela na illa de Cortegada

## Véxase tamén 
### Outros artigos 
*Galería de imaxes de Galicia
*Lugares de Vilagarcía de Arousa
*Eleccións municipais en Vilagarcía de Arousa